PATVIRTINTA

Raseinių rajono švietimo centro direktoriaus

2017 m. kovo 2 d. įsakymu Nr. DO-29

**RASEINIŲ RAJONO IKIMOKYKLINIO IR PRIEŠMOKYKLINIO UGDYMO ĮSTAIGŲ PEDAGOGŲ, VAIKŲ INICIATYVOS „ĮGYVENDINK VAIKO PASIŪLYTĄ IDĖJĄ“ NUOSTATAI**

**I. BENDROSIOS NUOSTATOS**

 1. Raseinių rajono ikimokyklinio ir priešmokyklinio ugdymo įstaigų pedagogų, vaikų iniciatyvos „Įgyvendink vaiko pasiūlytą idėją“ (toliau – Iniciatyva) nuostatai reglamentuoja iniciatyvos tikslą ir uždavinius, darbų pateikimo sąlygas, darbų vertinimo ir apdovanojimo tvarką.

 2. Iniciatyva skirta skatinti ikimokyklinio ir priešmokyklinio amžiaus vaikų pasiūlytomis idėjomis praturtinti ugdomąsias veiklas, stiprinti jų motyvaciją, plėtoti savo galias.

 3. Iniciatyvą organizuoja Raseinių r. Girkalnio darželio priešmokyklinio ugdymo pedagogė Rūta Rukšėnaitė-Kleivienė ( tel. 8 673 55429) ir Raseinių r. Girkalnio darželio direktorė Indrė Matevičienė ( tel. 8 428 45590).

**II. INICIATYVOS TIKSLAS IR UŽDAVINIAI**

 4. Iniciatyvos tikslas – paskatinti ikimokyklinio ir priešmokyklinio ugdymo pedagogus dalintis gerąja darbo patirtimi, pristatant lankstaus, kūrybiško ugdomosios veiklos planavimo ir organizavimo pavyzdžius, sėkmingai realizuotas vaikų idėjas.

 5. Iniciatyvos uždaviniai:

 5.1. vaikai skatinami mąstyti, planuoti ir įgyvendinti įvairius sumanymus;

 5.2. ugdomas vaikų kūrybiškumas, socialinis, emocinis intelektas;

5.3. įstaigoje kuriamas į vaiką orientuoto ugdymo modelis.

**III. INICIATYVOS DALYVIAI**

 6. Raseinių rajono ikimokyklinio ir priešmokyklinio ugdymo įstaigų vaikai, pedagogai.

**IV. INICIATYVOS SĄLYGOS**

 7. Iniciatyvos dalyviai pasiūlo savo idėjas (ne daugiau 5 vaikų idėjos nuo įstaigos), o pedagogai padeda jas įgyvendinti ugdymo įstaigų, kitų patalpų vidaus ar lauko erdvėse:

7.1. idėjos turi atsirasti iš vaikų aplinkos, poreikių , pomėgių, svajonių;

 7.2. vaikų idėjos gali būti įvairios: modeliuoti, karpyti, piešti, konstruoti, lipdyti, žaisti vaidybinius žaidimus ir kt.

 7.3. vaikų pasiūlytas idėjas pedagogas palaiko, padeda jas išplėtoti;

 7.4. vaikams neturi būti primetamos idėjos, vaikas turi jaustis emociškai gerai siūlydamas savo sumanymus;

 7.5. įgyvendinant vaikų idėjas stengtis įtraukti visus vaikus, siekiant, kad nė vienas vaikas grupėje nesijaustų vienišas ar atstumtas. Tačiau aprašoma **vieno konkretaus vaiko pasiūlyta idėja**, kurią po to gali įgyvendinti ir daugiau vaikų;

 7.6. vaiko pasiūlytos idėjos įgyvendinimo laikas gali tęstis ilgiau nei šios paskelbtos iniciatyvos laikotarpis (pvz. pupos sodinimas ir jos auginimas).

 8. Darbus el. paštu **taurun@gmail.com** siųsti nuo 2017 m. kovo 6 d. iki 2017 m. gegužės 5 d. (įskaitytinai). Konkurso darbo pateiktyje turi būti:

 8.1. užpildyta dalyvio anketa (1 priedas);

 8.2. vaiko pasiūlytos idėjos įgyvendinimo aprašymas: trumpai išdėstyta vaiko idėja ir pritaikymas ugdymo procese (2 priedas);

 8.3. prisegta ne daugiau kaip dvi kokybiškos JPG formato nuotraukos (turi nesimatyti vaiko veido), atspindinčios įgyvendintą vaiko idėją. Nuotrauka turi būti ne mažesnė kaip 2 MB;

 8.4. darbas negali viršyti 25 MB apimties.

**V. INICIATYVOS DARBŲ APDOVANOJIMAS, VEIKLOS TĘSTINUMAS**

 9. Iniciatyvos dalyviai (ne daugiau kaip 2 vaikai kartu su pedagogu) bus kviečiami į baigiamąjį renginį, kuris vyks 2017 m. gegužės 19 d. Raseinių r. Girkalnio darželyje (Draugystės g. 14).

 10. Iniciatyvos vadovai kartu su vaikais pasiūliusiais idėjas, renginio metu pristatys įgyvendintas idėjas įvairia forma iki 10 min.

 11. Ugdymo įstaigos ir kiekvienas dalyvis, iniciatyvai pateikęs įgyvendintų idėjų nuotraukas ir jų aprašus, apdovanojami organizatorių padėkos raštais.

 12. Nuotraukos su aprašais bus patalpintos Raseinių r. Girkalnio darželio puslapyje **girkalniod.weebly.com.** iki 2017 m. gegužės 12 d.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1 priedas

**INICIATYVOS „ĮGYVENDINK VAIKO PASIŪLYTĄ IDĖJĄ“**

**DALYVIO ANKETA**

|  |  |
| --- | --- |
| Vaiko pasiūliusio idėją vardas, pavardė |  |
| Vaiko amžius |  |
| Idėjos pavadinimas |  |
| Pedagogo padėjusio įgyvendinti idėją vardas, pavardė |  |
| Ugdymo įstaigos pavadinimas |  |
| Ugdymo įstaigos adresas |  |
| Ugdymo įstaigos el. paštas |  |

\_\_\_\_\_\_\_\_\_\_\_\_\_\_

2 priedas

**INICIATYVA „ĮGYVENDINK VAIKO PASIŪLYTĄ IDĖJĄ“**

Vaiko pasiūlytos idėjos vardas, pavardė

|  |
| --- |
|  |

Idėjos pavadinimas

|  |
| --- |
|  |

Vaiko pasiūlytos idėjos įgyvendinimo aprašymas (ne daugiau nei 600 spaudos ženklų, įskaitant tarpus)

|  |
| --- |
|  |

\*Rinkmenos dydis iki 3 MB

\*Išsaugodami dokumentą, pavadinime nurodykite darbo autoriaus vardą ir pavardę arba įstaigos pavadinimą (pvz.: Vardas\_Pavarde.doc, Miesto\_darzelio\_Zyliu\_grupe.doc)